text: Специални гости на тържеството бяха дарителите от ПП ГЕРБ зам.-председателят Цветан Цветанов, водачът на листата за евродепутати Томислав Дончев, областният координатор на ГЕРБ Димитър Бойчев и народният представител Семир Абумелих. На празненството присъстваха и ветерани от войните, представители на общинския и областните клубове на офицерите от запаса и резерва. Негово Високо Преосвещенство Сливенският митрополит Иоаникий и архимандрит Димитър осветиха паметника, след което деца от местното училище изнесоха програма.
  „Не може да имаме европейско бъдеще, без да имаме памет за героичното минало на страната ни и нейните герои“ – каза по време на тържеството Цветан Цветанов. Със средства, дарени от народни представители на ГЕРБ и местни жители, селото има и нов пенсионерски клуб.